

2018 m. rugpjūčio 23 d. Neringos savivaldybės administracija pasirašė sutartį su Europos socialinio fondo agentūra dėl projekto **„Sveikos gyvensenos skatinimas Neringos savivaldybėje“** Nr. 08.4.2-ESFA-R-630-31-0005 įgyvendinimo. Projekto tikslas – padidinti tikslinių grupių asmenų sveikatos raštingumo lygį bei suformuoti pozityvius jų sveikatos elgsenos pokyčius.

Projekte numatytoms tikslinėms grupėms bus organizuojamos įvairios veiklos (paskaitos, mokymai, edukaciniai užsiėmimai, meno terapijos užsiėmimai ir pan.), kurios skatins vaikų, vyresnių asmenų ir neįgaliųjų domėjimąsi sveika gyvensena, formuos jų sveikos gyvensenos vertybines nuostatas, sveikatos raštingumo įgūdžius. Projekto metu suformuoti įgūdžiai ir įgytos žinios padės suformuoti ir stiprinti teigiamus sveikatos įgūdžius. Projektu taip pat bus siekiama didinti vyresnių žmonių ir žmonių su negalia motyvaciją naudingai sveikatai leisti laisvalaikį, įtraukiant juos į sveikatą gerinančias veiklas, tuo pačiu keliant pasitikėjimą savo jėgomis, gerinant psichinę sveikatą per meno terapijos ir streso valdymo mokymus. Vyresnio amžiaus asmenys projekto metu bus supažindinami su sveikos mitybos principais, skatinami fiziškai aktyviai gyventi, suteikiamos žinios, kaip išvengti griuvimų ir jų sukeltų sužalojimų. Taip pat bus organizuojami pirmosios pagalbos mokymai, kurių metu bus suteiktos teorinės bei praktinės žinios, kaip teikti pirmąją pagalbą.

Suprantant vaikų iki 18-os metų sveikatos saugojimo ir stiprinimo reikšmę, projekto metu bus suteiktos žinios apie sveiką gyvenimo būdą, padės suprasti sveiko gyvenimo būdo privalumus nuo mažumės ir ugdyti sveikos gyvensenos mitybos, burnos higienos, fizinio aktyvumo įgūdžius ir įpročius, bei pripažinti sveikatą, kaip vieną svarbiausių vertybių žmogaus gyvenime. Taip pat bus ugdomi savipagalbos įgūdžiai, kurie stiprins psichinę sveikatą bei padės suformuoti įgūdžius kovojant su iškylančiomis problemomis gyvenime. Projekto metu taip pat numatomi pirmosios pagalbos mokymai, kurių metu bus įgytos žinios ir įgūdžiai, kaip suteikti pirmąją pagalbą.

Projekto vertė – 31 552,26 Eur. Projektui įgyvendinti skirtos Europos Sąjungos struktūrinių fondų - 26 819,42 Eur, Lietuvos Respublikos valstybės biudžeto lėšos – 2 366,42 Eur, Neringos savivaldybės biudžeto lėšos – 2 366,42 Eur.